S-3271/2020

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 19. maí 2020, á hendur X, kt. [...], [...], [...], fyrir eftirtalin umferðar-, hegningar- og fíkniefnalagabrot, meðþvíað hafa:1. Fimmtudaginn 23. maí 2019 ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 620 ng/ml, kókaín 355 ng/ml og MDMA 405 ng/ml) suður Höfðabakkabrú í Reykjavík, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Mánudaginn 10. júní 2019 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 570 ng/ml og MDMA 335 ng/ml) um Höfðabakka í Reykjavík, við Árbæjarsafnið, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Miðvikudaginn 19. júní 2019 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 95 ng/ml, díazepam 105 ng/ml, klónazepam 48 ng/ml, kókaín 360 ng/ml, MDMA 125 ng/ml, metamfetamín 75 ng/ml og nordíazepam 140 ng/ml) vestur Ánanaust í Reykjavík, að Fiskislóð 10, þar sem lögregla stöðvaði aksturinn.

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Miðvikudaginn 19. júní 2019 á Hótel [...], [...], Reykjavík, í heimildarleysi farið inn í herbergi [...] og stolið þaðan ferðatösku erlendra ferðamanna sem innihélt i Phone 10, Ipad 10 Pro, Macbook Air, Apple Watch, hleðslutæki, tvenn sólgleraugu, lyklum að flugvél ásamt því að hafa tekið 30 GB stóran SD harðan disk úr herberginu.

Telst brot þetta varða við 1. mgr. 244. gr. almennra hegningarlaga nr. 19/1940.

5. Föstudaginn 21. júní 2019 á lögreglustöðinni við Vínlandsleið 2- 4 í Reykjavík, haft í vörslum sínum 1,75 gaf MDMA, 0,37 gaf metamfetamíni og 46 stykki af MDMA, sem lögreglumenn fundu við öryggisleit á ákærða.

Telst brot þetta varða við og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 80 8/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 1,75 gaf MDMA, 0,37 gaf metamfetamíni og 46 stykkjum af MDMA, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hanner sekur umþá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...] [...]. Samkvæmt framlögðu sakavottorði, dagsettu 19. maí 2020, var ákærði dæmdur í 40 daga fangelsi skilorðsbundið í tvö ár vegna líkamsárásar í Danmörku árið 2000. Árið 2011 var hann dæmdur í 60 daga fangelsi skilorðsbundið í eitt ár vegna ólögmætrar meðferðar fundins fjár. Árið 2015 gekkst hann undir viðurlagaákvörðun vegna líkamsárásar. Árið 2108 var hann dæmdur í átta mánaða fangelsi vegna ýmissa brota. Þann 4. mars 2019 var ákærði dæmdur til 4 mánaða fangelsisvistar, en sá dómur var hegningarauki við dóminn frá 2018. Þann 11. mars var ákærða veitt reyslulausn af eftirstöðvum refsingarinnar 125 dagar í eitt ár. Með brotum sínum nú hefur ákærði rofið reynslulausnina. Ber því að dæma reynslulausnina upp, sbr. 82. gr. laga 15/2016. Við ákvörðun refsingar verður litið til skýlausrar játningar ákærða og þess að hann hefur undanfarið unnið í því að snúa lífi sínu til betri vegar. Með hliðsjón af framangreindu og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 10 mánuði. Ekki eru efni til að skilorðsbinda refsinguna.

Með vísan til lagaákvæða í ákæru er ævilöng ökuréttarsvipting ákærða áréttuð.

Með vísan til lagaákvæða í ákæru eru gerð upptæk til ríkissjóðs 1,75 gaf MDMA, 0,37 gaf metamfetamíni og 46 stykki af MDMA, sem lögregla lagði hald á við rannsókn málsins.

Ákærði greiði málsvarnarþóknun skipað sverjanda síns, G-kk-ef S-x-x R-kk-ef lögmanns, 114.700 krónur að meðtöldum virðisaukaskatti, og 487.743 krónur í annan í sakarkostnað.

Af hálfu ákæruvaldsins flutti málið G-kvk-nf R-kvk-nf S-kvk-nf saksóknar fulltrúi.

B-kvk-nf B-kvk-nf héraðsdómari kveður upp dóm þennan.

D Ó M S O R Ð:

Ákærði, X, sæti fangelsi í 10 mánuði.

Ákærði er sviptur ökurétti ævilangt.

Ákærði sæti upptöku á 1,75 gaf MDMA, 0,37 gaf metamfetamíni og 46 stykkjum af MDMA.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 114.700 krónur að meðtöldum virðisaukaskatti, og 487.743 krónur í annan í sakarkostnað.